**Zavod za hitnu medicinu Zadarske županije**

**Zadar, Ivana Mažuranića 28**

Broj: 01- 204 /2021

Zadar, 27.01.2021.godine

Temeljem članka 30. Statuta Zavoda za hitnu medicinu Zadarske županije od 15. srpnja 2011. godine (Pročišćeni tekst od 24. srpnja 2014. godine) ravnatelj Zavoda za hitnu medicinu Zadarske županije donosi

**ODLUKU**

**o poništenju javnog natječaja**

1. Poništava se javni natječaj za popunjavanje radnog mjesta (Odluka ravnatelja Zavoda za hitnu medicinu Zadarske županije od 12.01.2021. godine, ur. broj 01-55/2021) koji se odnosi na popunjavanje radnog mjesta i to dr. medicine (m/ž) u timu T1 – 1 izvršitelj na određeno vrijeme u ispostavi Biograd na moru, objavljen na mrežnim stranicama Hrvatskog zavoda za zapošljavanje www.burzarada.hzz.hr dana 12.01.2021. godine.
2. Protiv ove Odluke nije dopušteno podnošenje pravnih lijekova.
3. Ova Odluka objavit će se na mrežnoj stranici i oglasnoj ploči Zavoda za hitnu medicinu Zadarske županije.

**Obrazloženje**

Dana 12.01.2021. godine ravnatelj Zavoda za hitnu medicinu Zadarske županije donio je Odluku o objavljivanju javnog natječaja za popunjavanje radnih mjesta i to dr. medicine (m/ž) u timu T1 – 1 izvršitelj na određeno vrijeme u ispostavi Biograd.

Na natječaj su pristigle dvije molbe; jedna 15.01.2021. godine, zaprimljena pod ur.br. 01-241/2021 i druga 20.01.2021. godine, zaprimljena pod ur.br. 01-289/2021. Liječnica koja je podnijela molbu zaprimljenu pod brojem 01-241/2021 podnijela je molbu i za natječaj objavljen 12.01.2021. godine, ur.br. 01-56 /2021, te je na isti primljena Odlukom ravnatelja od 22.01.2021., ur.br. 01-178/2021. Liječnik koji je podnio molbu zaprimljenu pod brojem 01-289/2021 naknadno je dostavio Izjavu o odustajanju od natječaja, zaprimljenu 26.01.2021. godine, ur.broj: 01-400/2021.

S obzirom da na natječaj nije pristigla niti jedna molba, ovom se odlukom poništava javni natječaj od 12.01.2021. godine, ur. broj 01–55/2021.

 Ravnatelj:

 Ivica Erlić, dipl.oec.

Dostaviti:

1. Oglasna ploča/mrežna stranica Zavoda